Frederik Pohl

Frederik George Pohl Jr. (født 26. november 1919, død 2. september 2013) var en amerikansk science fiction-forfatter med en 75 år lang karriere fra publikasjonen av diktet «Elegy to a Dead Satellite: Luna» i 1937 til romanen All the Lives He Led i 2011. Han virket også som redaktør, først for Astonishing Stories og Super Science Stories i 1939, senere for de innflytelsesrike magasinene Galaxy og If, som hadde samme utgiver, i årene 1959–1969. Han redigerte også en rekke antologier, og virket som forlagsredaktør hos Bantam Books med sin egen serie «A Frederik Pohl Selection».

Priser 
Pohl vant Nebulaprisen to år på rad med Man Plus (1976) og Gateway (1977). Han vant Hugo-priser i årene 1966, 1967 og 1968 for beste magasin med If. Til sammen ble han tildelt 7 Hugo og 3 Nebula i forskjellige kategorier, den siste i 2010 for bloggen «The Way the Future Blogs».

Referanser 

Science fiction-forfattere fra USA